Държавен вестник, бр. 64, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  64
„9. осъществяват контрол по спазване на 
задълженията по чл. 147, ал. 1 и съставят и 
връчват актове за установяване на админи­
стративни нарушения по чл. 181, т. 1;
10. осъществяват контрол относно спаз­
ване на изискванията за наличен и сключен 
действащ договор за задължителна застраховка 
„Гражданска отговорност“ на автомобилисти­
те и съставят и връчват актове за установяване 
на административни нарушения по чл. 638, 
ал. 1, 3, 4 и 6 от Кодекса за застраховането.“
3. Създават се ал. 2а – 2в:
„(2а) При изпълнение на функциите по 
ал. 2, т. 9 определените от председателя на 
управителния съвет на Агенция „Пътна ин­
фраструктура“ длъжностни лица имат достъп 
до информационната система по чл. 147, ал. 9 
на Изпълнителна агенция „Автомобилна ад­
министрация“.
(2б) Осъществяването на контрол за на­
личие на сключен и действащ договор за 
задължителна застраховка „Гражданска отго­
ворност“ на автомобилистите и осъществяване 
на административнонаказателна дейност от 
органите по ал. 2, т. 10 във връзка с чл. 638, 
ал. 4 или 6 от Кодекса за застраховането се 
извършва чрез информация, установена чрез 
електронната система за събиране на пътни 
такси по чл. 10, ал. 1 от Закона за пътища­
та, за регистрационните номера на пътните 
превозни средства, преминали по платената 
пътна мрежа на Република България.
(2в) Агенция „Пътна инфраструктура“ 
извършва проверка на пътните превозни 
средства по ал. 1 за наличие на действащ 
застрахователен договор за задължителна 
застраховка „Гражданска отговорност“ на 
автомобилистите чрез обмен на информация 
с Гаранционния фонд по чл. 518 от Кодекса 
за застраховането.“
4. Алинея 3 се изменя така:
„(3) Електронната система за събиране на 
пътни такси по чл. 10, ал. 1 от Закона за пъ­
тищата създава доклади за всяко от установе­
ните нарушения по чл. 177, ал. 3, т. 1, чл. 179, 
ал. 3 – 3в от този закон и чл. 53, ал. 1, т. 2 от 
Закона за пътищата, към които автоматично 
се прилагат данни от измервания за масата 
и натоварването на ос на пътните превозни 
средства в случаите по чл. 177, ал. 3, т. 1 от 
този закон или по чл. 53, ал. 1, т. 2 от Закона 
за пътищата, статични изображения във вид 
на снимков материал и/или динамични изоб­
ражения – видеозаписи. Докладите заедно с 
приложените към тях данни от измервания 
за масата и натоварването на ос на пътното 
превозно средство, статични изображения във 
вид на снимков материал и/или динамични 
изображения – видеозаписи, представляват 
доказателства за отразените в тях обстоя­
телства относно пътното превозно средство, 
неговата табела с регистрационен номер, 
неговите маса и натоварване на ос, датата, 
часа и мястото на движение по участък от 
път, включен в обхвата на платената пътна 
мрежа, и местонахождението на техническото 
средство – част от системата.“
5. Създава се ал. 3а:
„(3а) Електронната система за събиране 
на пътни такси по чл. 10, ал. 1 от Закона за 
пътищата създава доклади за всяко едно от 
установените нарушения по чл. 181, т. 1 от този 
закон и по чл. 638, ал. 4 или 6 от Кодекса за 
застраховането. Към създадените доклади ав­
томатично се прилагат статични изображения 
във вид на снимков материал и/или динамични 
изображения – видеозаписи, както и данни 
за наличие на сключен и действащ договор 
за задължителна застраховка „Гражданска 
отговорност“ на автомобилистите. Докладите, 
заедно с приложените към тях данни и статични 
изображения във вид на снимков материал и/
или динамични изображения – видеозаписи, 
представляват доказателства за отразените в 
тях обстоятелства относно пътното превозно 
средство, неговата табела с регистрационен 
номер, датата, часа и мястото на движение 
по участък от път, включен в обхвата на пла­
тената пътна мрежа, местонахождението на 
техническото средство – част от системата, 
и наличието на сключен и действащ договор 
за задължителна застраховка „Гражданска 
отговорност“ на автомобилистите.“
6. Създава се ал. 3б:
„(3б) Техническите средства на електрон­
ната система по ал. 3, които се използват за 
измерване на размерите, масата и натовар­
ването на ос на пътните превозни средства 
се калибрират на всеки 6 месеца от лабо­
ратория за калибриране, акредитирана от 
Изпълнителна агенция „Българска служба 
за акредитация“ при условията и по реда на 
Закона за националната акредитация на ор­
гани за оценяване на съответствието или от 
национални органи за акредитация по чл. 5а, 
ал. 2 от същия закон.“
7. В ал. 4, изречение първо и трето думи­
те „чл. 179, ал. 3 – 3в“ се заменят с „чл. 177, 
ал. 3, т. 1, чл. 179, ал. 3 – 3в, чл. 181, т. 1 от 
този закон, по чл. 53, ал. 1, т. 2 от Закона за 
пътищата и по чл. 638, ал. 4 или 6 от Кодекса 
за застраховането“. 
8. Алинея 5 се изменя така:
„(5) Органите по чл. 165, 166 и чл. 167, 
ал. 3 – 3б съгласно тяхната компетентност 
имат право на автоматизиран достъп до 
електронната система по ал. 3 и до инфор­
мационната система по ал. 4 за целите на 
осъществявания контрол върху спазването на:
1. задължението за заплащане на съот­
ветната такса по чл. 10, ал. 1 от Закона за 
пътищата;
2. изискванията по чл. 26, ал. 2, т. 1, буква 
„а“ от Закона за пътищата;